Quines són les funcions i les responsabilitats de les Unitats de Transparència que han estat creades per les administracions locals en virtut de l'aprovació de la Llei 19/2014, del 29 de desembre, de transparència, accés a la informació pública i bon govern?
La responsabilitat del compliment dels deures i obligacions que imposa la Llei als representants locals i als titulars dels òrgans superiors i directius dels ens locals, no impedeix que les tasques concretes les portin a terme les unitats que es creïn al respecte, que poden tenir funcions diverses en virtut del que disposin les seves normes de creació.
Respecte de si les Unitats de transparència són responsables per exemple, de l'elaboració de la carta de serveis, el codi de bona conducta, registre de grups de interès, etc...no es pot respondre amb caràcter general, en tant que la Llei de transparència li atribueix la competència a l'Administració en abstracte i determina uns responsables del compliment de la obligació.
Caldrà analitzar l'organització establerta per cada ens local, en virtut de la seva autonomia, per determinar quines funcions concretes han de portar a terme les unitats de transparència respecte de cadascun dels procediments per a la elaboració d'aquests instruments.
- Llei 19/2014, de 29 de desembre, de transparència, accés a la informació pública i bon govern.
Quines obligacions en matèria de transparència, han d'assumir les societats amb capital 100% públic?
Primer.- D'acord amb l'article 3.1 b) de la Llei 19/2014, les societats municipals amb un capital 100% públic formen part de l'àmbit d'aplicació de la citada Llei.
Per tant, hauran de donar compliment a les previsions relatives a la publicitat activa previstes en els articles 8 a 15 de la Llei.
En aquest sentit, la Llei és clara a l'hora de definir quin és el seu àmbit d'aplicació i el fa extensiu, no només a les administracions territorials, sinó també a organismes i ens públics dependents o vinculats amb les administracions territorials, com també expressament a les societats amb capital 100% públic.
Segon.- Un conseller d'una societat amb capital 100% públic (tant si és regidor com si no ho és) esdevé un càrrec directiu d'aquesta.
I en tant que càrrec directiu és un alt càrrec als efectes de la Llei de transparència.
D'acord amb l'article 4 de la Llei, qui té la condició d'alt càrrec és responsable dels deures i de les obligacions establertes per aquesta Llei.
Tercer.- En virtut del que disposa l'article 11.1.d) de la Llei, l'Administració ha de fer públiques les resolucions dictades per l'òrgan competent per instruir i resoldre els expedients relatius a les declaracions d'activitats, patrimonials i d'interessos dels alts càrrecs i la inscripció en els registres corresponents, en aplicació de la normativa sobre incompatibilitats dels alts càrrecs.
Les previsions de l'article 56 de la Llei sobre la subjecció dels alts càrrecs al règim d'incompatibilitats i a les obligacions de declaració d'activitats, béns patrimonials i d'interessos establerts per la legislació específica, són d'aplicació als consellers d'una societat amb capital 100% públic.
En aquest sentit, els alts càrrecs hauran de fer la corresponent declaració en el Registre de declaracions d'activitats, registre que és públic.
No obstant això, el que la Llei obliga és a publicar les resolucions, no les declaracions formulades pels alts càrrecs
Cal afegir que d'acord amb allò que disposa l'article 56.2 de la Llei de transparència, s'ha de fer pública una declaració que indiqui la situació patrimonial dels alts càrrecs, que no ha d'incloure, però, les dades de localització ni les que siguin necessàries per a salvaguardar la privacitat i la seguretat dels titulars.
Els expedients d'una associació estan sotmesos a l'obligació d'informació pública?
Han d'informar del que preveu l'article 3.2?
Qui ha de portar a terme la publicació de la informació pública de l'associació?
Segon.- Del contingut de l'article 3.2 de la Llei es pot entendre que, a part de les obligacions recollides en els articles 3.4 i 15.2, les associacions que percebin fons públics i exerceixin funcions públiques i/o gestionin serveis públics, amb independència de l'import, tenen un deure genèric d'informar a les administracions corresponents, de les activitats relacionades amb les percepcions, per tal de facilitar-los-hi el compliment de les seves obligacions en matèria de transparència.
Tercer- En cas que l'Associació hagi de portar a terme les seves obligacions en matèria de publicitat activa per trobar-se en un dels supòsits als quals fa esment l'article 3.
4, la publicació de la informació pública de l'Associació l'ha de portar a terme aquesta, a través de l'òrgan que resulti determinat per la normativa reguladora de l'organització de la mateixa associació com a responsable del seu compliment, en virtut del que disposa l'apartat 3 de l'article 4 de la Llei.
Els centres concertats són aquells establiments privats que ofereixen un nombre determinat de places concertades, és a dir, cedides a la xarxa pública, i aquests centres poden ser beneficiaris de subvencions.
L'article 3.4 de la LTC preveu, que les obligacions de transparència establertes pel Títol II de la mateixa Llei, són aplicables als partits polítics, a les associacions i fundacions vinculades, a les organitzacions sindicals i empresarials i a les entitats privades en els supòsits següents:
Per tant, la Llei imposa a les residències concertades, que es trobin en algun d'aquests supòsits l'obligació de difondre, la informació a la qual es refereix l'article 8 amb l'abast i la precisió que determinen els articles 9 a 15 de la Llei